CELEX: 31994R0883
Language: hr
Date: 1994-04-20 00:00:00
Title: Uredba Komisije (EZ) br. 883/94 od 20. travnja 1994. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               60
            
         31994R0883
   
               L 103/7
            
            
               SLUŽBENI LIST EUROPSKE UNIJE
            
            
               20.04.1994.
            
         
      UREDBA KOMISIJE (EZ) br. 883/94
   od 20. travnja 1994.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom Komisije (EZ) br. 882/94 (2) a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno donijeti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila o tumačenju kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom;
   budući da je, u skladu s navedenim Općim pravilima, robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
   budući da je primjereno da u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koja nisu u skladu s pravima utvrđenim ovom Uredbom, i to tijekom razdoblja od tri mjeseca;
   budući da su mjere predviđene u ovoj Uredbi u skladu s mišljenjem Odjela za tarifnu i statističku nomenklaturu Odbora za Carinski zakonik,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s pravima utvrđenim ovom Uredbom, mogu se nastaviti navoditi temeljem odredaba članka 12. stavka 6. Uredbe (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. travnja 1994.
      
         
            Za Komisiju
         
         Christiane SCRIVENER
         
         
            Članica Komisije
         
      
   
   
      (1)  SL L 256, 7.9.1987., str. 1.
   
      (2)  SL L 103, 22.4.1994.,str. 5.
   
      (3)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Pravokutna ploča od polimetil metakrilata na koju se nanosi sloj metala postupkom vakuumskog taloženja
                        
                     
            
               3921 90 60
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 3921, 3921 90 i 3921 90 60.
               Proizvod se ne može razvrstati u tarifni broj 9001 budući da se ne može smatrati ogledalom koje sačinjava optički element u smislu ovog tarifnog broja
            
         
               
                           2.
                        
                        
                           Prijenosni kasetofon na baterije u kućištu od plastike u boji, s velikim upravljačkim tipkama i priključenim mikrofonom koji korisniku omogućava emitiranje putem ugrađenih zvučnika bez uključene funkcije audio kazete
                        
                     
            
               8520 31 11
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8520, 8520 31 i 8520 31 11.
               Iako se čini da je proizvod namijenjen djeci, ne može se razvrstati u poglavlje 95. kao igračka.
            
         
               
                           3.
                        
                        
                           Video kamera za snimanje nepomičnih slika koja može snimati, reproducirati i brisati seriju nepomičnih slika bez zvuka. Slike se pohranjuju na disketu i mogu se reproducirati na ekranu televizora
                        
                     
            
               8525 30 99
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8525, 8525 30 i 8525 30 99.
               Proizvod se ne može smatrati fotografskim aparatom u smislu tarifnog broja 9006.
            
         
               
                           4.
                        
                        
                           Prijenosni dugovalni/FM radio prijemnik na baterijsko napajanje i kazetofon u kućištu od plastike u boji, s velikim upravljačkim tipkama, teleskopskom antenom, ugrađenim mikrofonom i zvučnikom
                        
                     
            
               8527 11 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8527, 8527 11 i 8527 11 90.
               Iako se čini da je proizvod namijenjen djeci, ne može se razvrstati u poglavlje 95. kao igračka.
            
         
               
                           5.
                        
                        
                           Prijenosni dugovalni/ultra kratkovalni radio prijemnik na baterijsko napajanje u kućištu od plastike u boji, s velikim tipkama i priključenim mikrofonom koji omogućuje korisniku emitiranje putem ugrađenih zvučnika sa ili bez uključene funkcije radija
                        
                     
            
               8527 19 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8527, 8527 19 i 8527 19 00.
               Iako se čini da je proizvod namijenjen djeci, ne može se razvrstati u poglavlje 95. kao igračka.
            
         
               
                           6.
                        
                        
                           Tiskana ploča koja namijenjena za ugradnju u video rekorder i koja se sastoji, između ostalog, od sklopa prijemnika i sklopa međufrekvencije koje zajednički izoliraju i moduliraju video signal koji je potrebno dodatnim postupcima prilagoditi prije nego li postane upotrebljiv za video glavu.
                        
                     
            
               8528 10 91
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8528, 8528 10 i 8528 10 91.
               Smatra se da aparat ima bitne značajke video prijemnika.
            
         
               
                           7.
                        
                        
                           Novi četverokotač (za sve terene) s jednocilindričnim, četiverotaktnim klipnim motorom s unutarnjim sagorijevanjem na paljenje iskrom, zapremnine 348 cm3, mijenjačem s pet brzina i brzinom za vožnju unatrag te dvostruke hidraulične prednje kočnice. Vozilo ima jedno sjedalo za vozača i jedno za putnika na stražnjem sjedalu te komande postavljene na upravljaču. Opremljeno je kukom za tegljenje.
                        
                     
            
                
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8703, 8703 21 i 8703 21 10.
               Iako su vozila opremljena kukom za tegljenje, ne ispunjavaju uvjete bilješke 2. uz poglavlje 87.
            
         
               
                           a.
                        
                        
                           Dimenzije (duljina, širina i visina): 1 850 × 1 100 × 1 150 mm. Neopterećena težina: 260 kg; maksimalni teret: 190 kg
                        
                     
            
               8703 21 10
            
         
               
                           b.
                        
                        
                           Dimenzije (duljina, širina i visina): 1 870 × 1 070 × 1 150 mm. Težina bez tereta: 240 kg; maksimalni teret: 210 kg
                        
                     
            
               8703 21 10
            
         
               
                           8.
                        
                        
                           Novo motorno vozilo (takozvano vozilo s podvozjem bez nadogradnje) koje se sastoji od šasije kamiona s kabinom, klipnog motora s unutarnjim sagorijevanjem i paljenjem pod pritiskom, brzina, kočnica, mehanizma za upravljanje i električne opreme, s bruto težinom vozila koja prelazi 20 tona.
                        
                     
            
               8704 23 91
            
            
               Razvrstavanje se utvrđuje u skladu s odredbama Općih pravila 1., 3. (c) i 6. o tumačenju kombinirane nomenklature i tekstom oznaka KN 8704, 8704 23 i 8704 23 91.
               Vozilo se ne može razvrstati pod oznake KN 8705 10 00 budući da ne posjeduje okretni prsten dizalice i ne poistovjećuje se s motornim vozilima za posebne namjene.